b'\n_START_ARTICLE_\n\xc5\x9ealgam\n_START_PARAGRAPH_\n\xc5\x9ealgam (doslovno: sok od repe; turski: \xc5\x9falgam suyu) je bezalkoholno, kiselkasto, \xc5\xbeestoko pi\xc4\x87e iz Adane, koje je nadasve omiljeno na jugu Turske. Tradicionalno se sastoji od soka provrele bijele repe (\xc3\xa7elem), danas u pravilu pomije\xc5\xa1anog i s ciklom, te se prete\xc5\xbeno proizvodi u privatnim doma\xc4\x87instvima ili obiteljskim pogonima, u ba\xc4\x8dvama. U svrhu dobivanja napitka isjeckano se povr\xc4\x87e, sli\xc4\x8dno kiselome kupusu, uz dodavanje kvasca, soli, slanutka i vode podvrgava mlije\xc4\x8dnome vrenju a teku\xc4\x87ina se odmah potom procijedi._NEWLINE_\xc5\x9ealgam se poslu\xc5\xbeuje hladan u velikim \xc4\x8da\xc5\xa1ama, s dugim komadima fermentirane cikle zvanima dene. Netom prije nego \xc5\xa1to se krene piti, u pi\xc4\x87e se dodaje umak od ljute paprike. \xc4\x8cesto se pije \xe2\x80\x94 ne pomije\xc5\xa1ano, nego zasebno \xe2\x80\x94 uz rak\xc4\xb1 (alkoholno pi\xc4\x87e) i za\xc4\x8dinjena jela, posebno adanski kebab._NEWLINE_Vjeruje se kako \xc5\x9falgam lije\xc4\x8di mamurnost. Pretjerano konzumiranje \xc5\x9falgama pak uzrokuje velike koli\xc4\x8dine crijevnih plinova.'